Час почиње слушањем звукова/гледањем снимка оглашавања бика и зеца.

Затим су добили задатак да препознају о којим животињама је реч на основу оглашавања.

Потом је уследила игровна активност: „Доврши цртеж“.

Задатак је да из кутије свако од ученика узме по један цртеж и доцрта оно што недостаје том цртежу, а затим да га обоји и залепи у свеску.

Уследио је разговор о томе шта је недостајало на сваком од тих цртежа.

Најавила сам да ћемо се данас упознати са басном „Бик и зец“. После читања басне уследила је кратка дискусија, упознавање и објашњење непознатих речи као и упућивање на самостално читање и решавање питања.

1. Са чиме је упоређен зец који бежи преко поља?
2. Како се осећа бик док га посматра?
3. Прочитај шта је бик рекао зецу кад су се срели?
4. Којом његовом вештином је био задивљен?
5. Коју своју жељу је бик тада открио?
6. Зашто се зец насмејао када је чуо шта му бик говори?
7. Шта би он више волео да има уместо брзине?
8. Чиме је незадовољан?
9. Подвуци реченицу у којој зец открива своју жељу и оно што га мучи.
10. Да ли би бик и зец били срећнији када би добили шта желе? Образложи свој одговор.
11. Због чега многи људи прижељкују оно што немају?
12. Коју мудру мисао можеш да откријеш из разговора бика и зеца у овој басни?
13. Допиши речи које имају супрптно значење.

Старост-

Кукавичлук-

Непријатељ-

Срамно-

Туп-

Слаб-

Ништа-

Узети-

После читања одговара, прочитала сам песмицу чији сам ја аутор.

Зече, зече, буди друг,

Дај брзину за један круг.

Да појурим као стрела,

Да ме жеља мине,

Преко поља, преко јела,

Па да скачем у висине.

А ти мени друшкане,

Снажне, оштре рогове,

Па да смирим цео свет

И моје име да знају

Сви напамет.

Опроба се зец у биковој кожи,

А бик у зечевој,

Па се пишманише,

Врати мени моје рогове,

А ти моју брзину,

Пробали смо ал' не иде

Ја сам ја, ти си ти,

Живећемо у слози и љубави.

Они касније представљају басну у више слика, водећи рачуна да цртају оним редом како су се одигравали догађаји у басни.

За домаћи задатак су имали да продуже басну и науче улоге па ћемо глумити.